1. sz. melléklet

		
Budapest Főváros Önkormányzata Közgyűlésének
...…./2013. (……) önkormányzati rendelete
a Fővárosi Szabályozási Kerettervről szóló
46/1998. (X.15.) Főv. Kgy. rendelet módosításáról



Budapest Főváros Önkormányzat közgyűlése az épített környezet alakításáról és védelméről szóló 1997. évi LXXVIII. törvény 7. § (3) bekezdésében kapott felhatalmazás, valamint a helyi önkormányzatokról szóló 1990. évi LXV. törvény 63/C. § (1) bekezdésében és az épített környezet alakításáról és védelméről szóló 1997. évi LXXVIII. törvény 14. § (5) bekezdésében meghatározott feladatkörében eljárva, figyelemmel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 45. § (3) bekezdésében foglaltakra, a következőket rendeli el:

1. §

A Fővárosi Szabályozási Kerettervről szóló 46/1998. (X.15.) Főv. Kgy. rendelet 1. számú mellékletét képező 1:4000 méretarányú térkép a Budapest IV. kerület, Görgey Artúr út – Kiss János utca – Szigeti József utca – (71422/38) helyrajzi számú közterület – Závodszky Zoltán utca által határolt területre vonatkozóan, az e rendelet 1. számú mellékletében foglaltaknak megfelelően módosul.

2. §

E rendelet a kihirdetést követő 30. napon lép hatályba.


Sárádi Kálmánné dr.						 Tarlós István
       	         főjegyző                                                                       főpolgármester




INDOKOLÁS

Általános indokolás

Az FSZKT-t és a BVKSZ-t az 1997. évi LXXVIII. törvény rendelkezései szerint a Fővárosi Közgyűlés külön-külön rendeletével fogadja el, azonban tartalmuk közösen határozza meg a kerületi önkormányzatok kerületi szabályozási terv (KSZT) és kerületi városrendezési szabályzat (KVSZ) megalkotására irányuló tevékenységét. A 46/1998. (X.15.) Főv. Kgy. számú rendelet 1. § (1) bekezdés a) pontjában foglalt és a rendelet 1. sz. mellékletét jelentő 1:4000 méretarányú térkép módosítását általában a kerületi önkormányzatok kezdeményezik, a 48/1998. (X.15.) Főv. Kgy. számú rendeletben foglaltak szerint.
A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményről szóló 314/2012. (XI.8.) Korm. rendelet 45. § (3) bekezdés értelmében az eljárás lefolytatására az épített környezet alakításáról és védelméről szóló 1997. évi LXXVIII. törvény (Étv.) 2012. december 31-én hatályos szabályainak megfelelően került sor. 
Az FSZKT módosítása rendeletalkotással, e rendelet mellékletét képező 1:4000 méretarányú térképének megfelelően történik.
Részletes indokolás

Az 1. §-hoz

A 46/1998. (X.15.) Főv. Kgy. rendelet 1. § (1) bekezdés a) pontjában foglalt és a rendelet 1. sz. mellékletét jelentő 1:4000 méretarányú térkép módosítása a 48/1998. (X.15.) Főv. Kgy. rendelet 5. § (1) bekezdésében foglaltak alapján kerül jóváhagyásra.
Az FSZKT tartalma a Budapest IV. kerület, Görgey Artúr út – Kiss János utca – Szigeti József utca – (71422/38) helyrajzi számú közterület – Závodszky Zoltán utca által határolt területre kiterjedő keretövezetmódosítás alapján a mellékletnek megfelelően módosul. A IV. kerületi Önkormányzat kezdeményezte a módosítást, amely módosítás alapvetően kerületi érdeket szolgál.

A 2. §-hoz

A rendelet hatálybalépéséről rendelkezik.
